APSTIPRINĀTS

Rīgas domes

Izglītības, kultūras un sporta departamenta

iepirkuma komisijas

08.10.2021. sēdē,

protokols Nr.1

**ATKLĀTA KONKURSA**

**“Aprīkojuma piegāde pašvaldības kultūras iestādes “Ziemeļrīgas kultūras apvienība” vajadzībām”**

**identifikācijas Nr.****RD IKSD 2021/12**

**NOLIKUMS**

*Ar grozījumiem, kas veikti 08.11.2021.*

2021

**VISPĀRĪGA INFORMĀCIJA**

1. **Iepirkuma identifikācijas numurs:** RD IKSD 2021/12
2. **Pasūtītāja nosaukums, adrese un rekvizīti:**

Pasūtītājs – Rīgas domes Izglītības, kultūras un sporta departaments (turpmāk – Departaments vai Pasūtītājs) (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas pilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ.Nr.: LV90011524360) struktūrvienība.

Pasūtītāja pircēja profils – <https://www.eis.gov.lv/EKEIS/Supplier/Organizer/268>

Pasūtītāja mājaslapas adrese [www.iksd.riga.lv](http://www.iksd.riga.lv)

tālrunis 67026816, e-pasts [iksd@riga.lv](mailto:iksd@riga.lv)

Iepirkuma komisija izveidota ar Departamenta 08.07.2021. rīkojumu Nr.DIKS-21-569-rs, turpmāk – Komisija.

Pasūtītāja kontaktpersona Kristīne Graudumniece, tālrunis 67026892, [kristine.graudumniece@riga.lv](mailto:kristine.graudumniece@riga.lv) un Inese Liepa, tālrunis 67026870, inese.liepa@riga.lv.

1. **Pasūtītājs iepirkuma procedūru rīko kā centralizētā iepirkumu institūcija** atbilstoši PIL (turpmāk – PIL) 17. panta regulējumam.

Rīgas domes Izglītības, kultūras un sporta departaments kā centralizēta iepirkumu institūcija veic iepirkuma procedūru Departamenta padotībā esošās pašvaldības kultūras iestādes “Ziemeļrīgas kultūras apvienība” (turpmāk – Iestāde) vajadzībām.

Rīgas domes 16.06.2021. lēmums Nr.646 “Par Rīgas pašvaldības kultūras iestāžu apvienības reorganizāciju un VEF Kultūras pils nosaukuma maiņu” (turpmāk - Lēmums) paredz:

*“4. Nodot pašvaldības kultūras iestādes “Ziemeļrīgas kultūras apvienība” lietošanā un apsaimniekošanā nekustamā īpašuma Ostas prospektā 11, Rīgā (kadastra Nr. 01000950040), daļu – zemesgabala (kadastra apzīmējums 01000950030) daļas 146 380 m2 platībā saskaņā ar pievienoto teritorijas plānu “Ostas prospekts 11, Dziesmu svētku estrāde” un 13 989 m2 platībā saskaņā ar pievienoto teritorijas plānu “Ostas prospekts 11, Zaļais teātris”, un šādas ēkas: estrādes ēku ar tribīnēm (kadastra apzīmējums 01000950030008), skatītāju lauku ar aprīkojumu (kadastra apzīmējums 01000950030001), gaismas torņus (kadastra apzīmējumi: 01000950030003; 01000950030004), apsardzes ēku (kadastra apzīmējums 01000950030009) un darbnīcu (kadastra apzīmējums 01000950040205).”*

1. **Iepirkuma procedūras rezultātā** iepirkuma līgumu (turpmāk - Līgums) ar piegādātāju slēgs Iestāde (iepirkuma līguma projekta saturā - Pasūtītājs).
2. **Pretendents:** piegādātājs (fiziskā vai juridiskā persona, šādu personu apvienība jebkurā to kombinācijā), kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
3. **Iepirkuma procedūra** atklāts konkurss (turpmāk – Konkurss) saskaņā ar PIL 8. panta pirmās daļas 1.punktu.
4. **Iepirkuma priekšmets:**
   1. Iepirkuma priekšmets ir šādu preču (turpmāk – Prece vai Preces) piegāde, uzstādīšana un to integrēšana vienotā inženierkomunikāciju tīkla infrastruktūrā, saskaņā ar Konkursa nolikuma (turpmāk – Nolikums) pielikumā esošās tehniskās specifikācijas (turpmāk – Tehniskā specifikācija) un Līguma projektā noteiktajām prasībām:

|  |  |  |  |  |
| --- | --- | --- | --- | --- |
| Nr.p.k. | Kodu grupa | CPV kods | Preces un pakalpojumi | Paredzamā līgumcena bez PVN, EUR |
|  | 1. grupa “Apgaismes ierīces” | 31500000-1 | Apgaismes ierīces un elektriskās spuldzes. | 337052.00 |
|  | 31527260-6 | Apgaismes sistēmas. |
|  | 45316000-5 | Apgaismes un signalizācijas ierīču ierīkošanas darbi. |
|  | 2. grupa “Audiovizuālās ierīces” | 32321200-1 | Audiovizuālās iekārtas. | 696728.63 |
|  | 32321300-2 | Audiovizuālie piederumi. |
|  | 32322000-6 | Multivides iekārtas. |
|  | 51313000-9 | Skaņas iekārtu uzstādīšanas pakalpojumi. |
|  | 51314000-6 | Video iekārtu uzstādīšanas pakalpojumi. |
|  | 72243000-0 | Programmēšanas pakalpojumi |
|  | 79930000-2 | Speciāli projektēšanas pakalpojumi |
|  | 3. grupa “Datu tīkls” | 72315000-6 | Datu tīkla vadības un atbalsta pakalpojumi. | 150413.22 |
|  | 64210000-1 | Telefona un datu pārraides pakalpojumi. |
|  | 72400000-4 | Interneta pakalpojumi. |
|  | 72318000-7 | Datu pārraides pakalpojumi. |
|  | 64200000-8 | Telekomunikāciju pakalpojumi. |
|  | [32580000-2](https://info.iub.gov.lv/cpv/parent/2665/clasif/main/) | Iekārtas datu apstrādei |
|  | [32540000-0](https://info.iub.gov.lv/cpv/parent/2614/clasif/main/) | Komutatori |
|  | 32510000-1 | Bezvadu telekomunikāciju sistēma |
| Kopā paredzamā līgumcena bez PVN, EUR | | | | 1184193.85 |

* 1. Paredzamā līgumcena ir noteikta saskaņā ar PIL 11.panta otro daļu kā Pasūtītāja plānotā kopējā samaksa par Līguma izpildi, ko piegādātājs var saņemt no pasūtītāja un citām personām. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus Līguma papildinājumus, visus saistībā ar Līgumu maksājamos nodokļus (izņemot pievienotās vērtības nodokli). Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
  2. **Iepirkuma priekšmets nav sadalīts iepirkuma priekšmeta daļās** šādu iemeslu dēļ:

Iepirkuma priekšmets ietver visus darbus, kas saistīti gan ar Preču piegādi, gan ar tā uzstādīšanu un savstarpēju integrēšanu vienotā pārraugāmā inženierkomunikāciju tīkla infrastruktūrā, veidojot homogēnu, centralizēti vadāmu un pārraugāmu sistēmu, vienā objektā/ēkā. Vienoto sistēmu veido un tās sastāvā ietilpst audio, video, gaismas, vadu un bezvadu datu tīkla nodrošinošās iekārtas un to infrastruktūras vadības un pārraudzības sistēmas. Visa homogēnā sistēma paredzēta dažāda veida un rakstura pasākumu nodrošināšanai.

Tādēļ atsevišķas iepirkuma priekšmeta pozīcijas nav izdalāmas no kopējā iepirkuma apjoma.

Konkursa procedūras mērķis ir noslēgt Līgumu ar vienu izpildītāju, kas veiks aprīkojuma kompleksu uzstādīšanu, tādējādi, gan nodrošinot vienu objektu ar visu nepieciešamo aprīkojumu, gan šī aprīkojuma kopēju integrāciju.

Iepirkuma priekšmetu netiek plānots dalīt daļās, ņemot vērā saimnieciskus lietderības apsvērumus, kas saistīti ar līguma izpildes vietu (viens objekts) un nepieciešamību vienā objektā nodrošināt vienotu, saskaņotu, daudzveidīga aprīkojuma kompleksu piegādi un uzstādīšanu ierobežotā termiņā, lai nodrošinātu konkrētā objekta iekārtošanu un darbības uzsākšanu.

Iepirkuma priekšmeta dalīšana daļās nesasniegtu mērķi nodrošināt pasūtītāja līdzekļu efektīvu izmantošanu, jo izdalot aprīkojuma iegādi un šī aprīkojuma atbilstošu uzstādīšanu, varētu radīt riskus gan attiecībā uz darbu izpildes termiņu, gan riskus nesaņemt kvalitatīvu Līguma izpildījumu attiecībā uz veicamajiem inženiertīklu pieslēgumu izveides darbiem un garantijas termiņa nosacījumiem.

Papildus Departaments atzīmē, ka gadījumā, ja pretendents kvalifikācijas prasības vai iepirkuma priekšmeta pilnu apjomu nevar nodrošināt paša spēkiem, atbilstoši PIL regulējumam, piegādātāji ir tiesīgi gan veidot piegādātāju apvienības, gan balstīties uz citu personu iespējām, tā arī piesaistīt apakšuzņēmējus Līguma izpildei. Tādējādi gadījumā, ja piegādātājs nevar nodrošināt Pasūtītājam nepieciešamās kvalifikācijas prasības vai Preces, tad pastāv iespēja pieaicināt sabiedrību ar atbilstošu pieredzei un nepieciešamo Preci savā preču klāstā.

* 1. Pretendents drīkst iesniegt vienu piedāvājuma variantu par visu apjomu. Pretendenti, kuru piedāvājums ir nepilnīgs vai ir iesniegti piedāvājuma varianti, tiks izslēgti no turpmākas dalības Konkursā.
  2. **Iepirkuma priekšmeta izpildes termiņš**: Piegādātājs Preces piegādi veic un pakalpojumus sniedz Līgumā noteiktajā kārtībā saskaņā ar Līguma izpildes aprakstu un kalendāro plānu ne vēlāk kā 6 (sešu) mēnešu laikā no Līguma spēkā stāšanās (abpusējas parakstīšanas) dienas).
  3. **Iepirkuma priekšmeta piegādes vieta**: Rīga, Ostas prospekts 11, Mežaparka Lielās estrādes ēka.

1. **Iepirkuma procedūras dokumentu pieejamība:** 
   1. Iepirkuma procedūras dokumentācijai ir nodrošināta tieša un brīva elektroniskā pieeja EIS e-konkursu apakšsistēmā šī konkursa sadaļā.
   2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
   3. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2.punktā minētajā adresē, iepriekš sazinoties ar nolikuma 2. punktā minēto kontaktpersonu.
   4. Pasūtītājs nodrošina iepirkuma procedūras dokumentācijas izsniegšanu drukātā veidā 3 (trīs) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
   5. Papildu informācija, kas tiks sniegta saistībā ar šo iepirkuma procedūru, tiks publicēta EIS e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
2. **Papildu informācijas pieprasīšanas kārtība:** 
   1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu (kas norādīti nolikuma 2.punktā) vai EIS e-konkursu apakšsistēmā šī konkursa sadaļā, pieprasījumā ietverot arī iepirkuma procedūras nosaukumu un identifikācijas numuru.
   2. Jebkura papildu informācija, kas tiks sniegta saistībā ar šo iepirkumu, tiks publicēta EIS e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
   3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
   4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota EIS e-konkursu apakšsistēmā šī konkursa sadaļā, norādot arī uzdoto jautājumu.
   5. **Pasūtītājs 2021. gada 22. oktobrī plkst.11:00 rīko ieinteresēto piegādātāju sanāksmi objektā – Mežaparka Lielajā estrādē, Ostas prospekts 11, Rīga, kurā ieinteresētajiem piegādātājiem būs iespēja apskatīt telpas.**
   6. Ieinteresētie piegādātāji, kuri vēlas piedalīties ieinteresēto piegādātāju sanāksmē, līdz 2021. gada 20. oktobrim plkst.17:00 informē Pasūtītāja kontaktpersonu Diānu Timpari (e-pasts: [diana.timpare@riga.lv](mailto:diana.timpare@riga.lv)), nosūtot elektronisko pastu, kurā norāda ieinteresētā piegādātāja nosaukumu, e-pasta adresi un automašīnas numuru vienreizējās iebraukšanas atļaujas saņemšanai (katram ieinteresētajam piegādātājam tiks rezervēta 1 vienreizējā iebraukšanas atļauja kultūras un atpūtas parkā “Mežaparks”).
3. **Piedāvājuma iesniegšanas un atvēršanas vieta, datums, laiks un kārtība:** 
   1. Piedāvājumi jāiesniedz līdz **2021. gada 29. novembrim**, plkst.10.00, EIS e-konkursu apakšsistēmā.
   2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
   3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
   4. Piedāvājumu atvēršana sākas tūlīt pēc piedāvājumu iesniegšanas termiņa beigām **2021. gada 29. novembrī**, plkst.10.00, EIS e-konkursu apakšsistēmā.
   5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
4. **Prasības piedāvājuma noformēšanai un iesniegšanai:** 
   1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
      1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
      2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
   3. Iesniedzot piedāvājumu, pretendents pēc izvēles dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
   4. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
   5. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 ”Dokumentu izstrādāšanas un noformēšanas kārtība” noteiktajai kārtībai. Komisija, ja tai rodas šaubas par iesniegtā dokumenta kopijas autentiskumu, saskaņā ar PIL 41.panta piekto daļu var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
   6. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
   7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums ir šifrēts, kandidātam ne vēlāk kā 5 minūšu laikā pēc pieteikuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   8. Ja piedāvājums saturēs kādu no nolikuma 11.7. punktā minētajiem riskiem, tas netiks izskatīts.
   9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.
5. **Pretendentu izslēgšanas noteikumi:**
   1. Pasūtītājs izslēdz pretendentu no dalības iepirkuma procedūrā PIL 42. panta pirmajā daļā noteiktajos gadījumos.
   2. Pasūtītājs pārbaudi par PIL 42. panta pirmajā daļā iekļauto pretendenta izslēgšanas gadījumu esamību veic saskaņā ar PIL 42. pantā noteikto kārtību.
   3. Ja attiecināms, pretendents piedāvājumam pievieno informāciju saskaņā ar PIL 43. panta otro daļu. Ja pretendents vai personālsabiedrības biedrs, ja pretendents ir personālsabiedrība, atbilst PIL 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas Līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
   4. Ja pretendents neiesniedz skaidrojumu un pierādījumus, Pasūtītājs izslēdz attiecīgo pretendentu no dalības iepirkuma procedūrā kā atbilstošu PIL 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam.
   5. Pasūtītājs veiks pretendenta, kuram būtu piešķiramas Līguma slēgšanas tiesības, pārbaudi atbilstoši Starptautisko un Latvijas Republikas nacionālo sankciju likuma 11.1 pantā iekļautajiem izslēgšanas nosacījumiem.
6. **Pretendentu kvalifikācijas prasības un iesniedzamie atlases dokumenti:**

Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamā informācija, kas nepieciešama, lai pretendentu novērtētu saskaņā ar minētajām prasībām:

|  |  |  |
| --- | --- | --- |
| Nr. | **Izvirzītā prasība** | **Iesniedzamais dokuments (vai vairāki)** |
|  | Normatīvajos aktos noteiktajā kārtībā ir reģistrēti:   1. pretendents, t.sk.:    1. ja piedāvājumu iesniedz personālsabiedrība, personālsabiedrība un visi personālsabiedrības biedri,    2. ja piedāvājumu iesniedz piegādātāju apvienība, visi piegādātāju apvienības dalībnieki, 2. ja attiecināms, Līguma izpildē iesaistītie apakšuzņēmēji, kuru sniedzamo pakalpojumu vērtība ir vismaz 10 procenti no Līguma vērtības, 3. ja attiecināms, personas, uz kuru spējām pretendents balstās. | Pretendents aizpilda Nolikuma 1.pielikumu “Pieteikums”.  Informāciju, kas apliecina Latvijas Republikā reģistrācijas faktu, Pasūtītājs pārbaudīs Valsts ieņēmumu dienesta informācijas sistēmā un/vai Uzņēmumu reģistra interneta mājaslapā ([www.ur.gov.lv](http://www.ur.gov.lv)).  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments - reģistrējošas iestādes ārvalstīs izdotu reģistrācijas apliecību kopiju, ja attiecīgās valsts normatīvie tiesību akti paredz reģistrācijas dokumentu izsniegšanu. |
|  | Piedāvājumu paraksta paraksttiesīga vai pilnvarota persona. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Nolikuma 1.pielikuma “Pieteikums” paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā) (Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt pieteikumu.  Pilnvarā precīzi jānorāda pilnvarotajai personai piešķirto tiesību un saistību apjoms.  Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.  Komisija pieprasa informāciju no Uzņēmuma reģistra, lai gūtu pārliecību par pārstāvības tiesībām un pārstāvības apjomu.  Ja pieteikumu nav parakstījusi persona ar pārstāvības tiesībām, tad piedāvājums tiek noraidīts. |
|  | Pretendenta pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, ir pozitīvs bilances postenis “Pašu kapitāls kopā”.  Ja pretendents ir personu apvienība, tad šajā punktā noteiktās prasības attiecinātas vienīgi attiecībā uz tādiem piegādātāju apvienības dalībniekiem, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi. | Pretendents aizpilda Nolikuma 1.pielikuma “Pieteikums” 4.tabulu. Ja piedāvājumu iesniedz piegādātāju apvienība – minētā tabula ir jāaizpilda par katras piegādātāju apvienībā iekļautās personas finanšu datiem (izņemot fiziskas personas).  Pasūtītājs pretendenta sniegto informāciju pārbauda, ņemot vērā informāciju par pretendenta pēdējā gada finanšu pārskatu, kas **līdz piedāvājuma iesniegšanas termiņa pēdējai dienai** iesniegts Valsts ieņēmumu dienestā un publiski pieejams Uzņēmuma reģistrā.  Ārvalstīs reģistrētajiem pretendentiem jāiesniedz finanšu pārskati (ar tulkojumu latviešu valodā), kas iesniegti attiecīgās valsts kompetentajā institūcijā. |
|  | Pretendenta pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, likviditātes kopējais koeficients (bilances postenis “Apgrozāmie līdzekļi kopā” dalīts ar bilances posteni “Īstermiņa kreditori kopā”) ir ne mazāks par 1.  Ja pretendents ir personu apvienība, tad šajā punktā noteiktās prasības attiecinātas vienīgi attiecībā uz tādiem piegādātāju apvienības dalībniekiem, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi. | Pretendents aizpilda Nolikuma 1.pielikuma “Pieteikums” 4.tabulu. Ja piedāvājumu iesniedz piegādātāju apvienība – minētā tabula ir jāaizpilda par katras piegādātāju apvienībā iekļautās personas finanšu datiem (izņemot fiziskas personas).  Pasūtītājs pretendenta sniegto informāciju pārbauda, ņemot vērā informāciju par pretendenta finanšu pārskatu, kas **līdz piedāvājuma iesniegšanas termiņa pēdējai dienai** iesniegts Valsts ieņēmumu dienestā un publiski pieejams Uzņēmuma reģistrā. |
|  | Pretendenta vidējais gada[[2]](#footnote-2) finanšu apgrozījums ne vairāk kā trīs iepriekšējo finanšu gadu[[3]](#footnote-3) laikā ir vismaz 300 000 EUR (trīs simti tūkstoši *euro*).  Ja pretendents ir personu apvienība, tad apvienības dalībniekiem atsevišķi vai visiem kopā jāizpilda šajā punktā noteiktās prasības. | Pretendents aizpilda Nolikuma 1.pielikuma “Pieteikums” 5.tabulu, kur norāda:   1. pretendenta finanšu apgrozījumu trīs iepriekšējos gados (saskaņā ar pretendenta trīs pēdējo gadu finanšu pārskatiem, kas **līdz piedāvājuma iesniegšanas termiņa pēdējai dienai iesniegti** Valsts ieņēmumu dienestā un publiski pieejami Uzņēmuma reģistrā, pieteikumā katra gada apgrozījumu norāda atsevišķi); 2. pretendenta vidējo finanšu apgrozījumu trīs iepriekšējos finanšu gados.     Ja piedāvājumu iesniedz piegādātāju apvienība, tad Nolikuma 1.pielikumā “Pieteikums” par katru apvienības dalībnieku norāda vidējo finanšu apgrozījumu trīs iepriekšējos finanšu gados un tad aizpilda 5.tabulu, kurā summē visu dalībnieku finanšu apgrozījumus.  Pretendents sava saimnieciskā un finansiālā stāvokļa atbilstību izvirzītajām prasībām apliecina, aizpildot piedāvājuma veidlapas 5. tabulu.  Pasūtītājs pretendenta sniegto informāciju pārbauda, ņemot vērā informāciju par pretendenta finanšu pārskatu, kas līdz piedāvājuma iesniegšanas termiņa pēdējai dienai iesniegts Valsts ieņēmumu dienestā un publiski pieejams Uzņēmuma reģistrā.  Pretendents sniedz informāciju par trim iepriekšējiem finanšu gadiem, ciktāl informācija par šo apgrozījumu ir iespējama, ņemot vērā pretendenta dibināšanas (reģistrācijas) laiku. Pretendenti, kas savu darbību reģistrējuši vēlāk, norāda vidējo finanšu apgrozījumu par tā nostrādāto periodu. |
|  | Pretendents iepriekšējo 3 (trīs) gadu laikā (2018., 2019., 2020. un 2021. līdz piedāvājuma iesniegšanas brīdim) ir izpildījis vismaz 1 (vienu) līdzvērtīgu piegādes/pakalpojumu līgumu.  Par līdzvērtīgu piegādes/pakalpojumu līgumu uzskatāms līgums, kura vērtība bez PVN ir vismaz /50 000 EUR (piecdesmit tūkstoši *euro*) katrā no Nolikuma 7.1.punktā norādītajām CPV kodu grupām:  (1.grupa “Apgaismes ierīces” (līguma izpilde - vismaz 50 000 EUR bez PVN);  2.grupa “Audiovizuālās ierīces” (līguma izpilde - vismaz 50 000 EUR bez PVN);  3.grupa “Datu tīkls” (līguma izpilde - vismaz 50 000 EUR bez PVN).)  Ja pretendents ir personu apvienība, tad apvienības dalībniekiem atsevišķi vai visiem kopā jāizpilda šajā punktā noteiktās prasības. | 1. Pretendents aizpilda Nolikuma 4.pielikumu “Informācijas par pretendenta profesionālo pieredzi”, kur norāda informāciju par būtiskākajiem pretendenta veiktajiem piegādes/pakalpojumu līgumiem ne vairāk kā trijos iepriekšējos gados (2018., 2019., 2020.gads un 2021.gads līdz piedāvājuma iesniegšanas brīdim), norādot šādu informāciju: 2. pasūtītāja nosaukums, kontaktpersona, tālruņa numurs; 3. piegādes/pakalpojuma līguma laiks un vieta; 4. piegādes/pakalpojuma līguma priekšmeta raksturojums atbilstoši CPV kodam/-iem; 5. piegādes/pakalpojuma apjoms naudas izteiksmē (EUR bez PVN).   Pretendentam jāiesniedz vismaz 1 (viena) atsauksme no klienta (pasūtītāja) (kas minēts piegāžu/pakalpojumu sarakstā), kas apliecina, ka piegāde/pakalpojums katrā no 1.-3. CPV kodu grupām veikti kvalitatīvi un atbilstoši pasūtītāja prasībām.  Atsauksmē jābūt iekļautai informācijai, ka izpildītā līguma summa ir bijusi vismaz 50 000 EUR (piecdesmit tūkstoši *euro*).  Ja atsauksmē nav iekļauta informācija par līgumcenu, pretendentam ir jāiesniedz dokuments, kas apliecina piegādes/pakalpojuma faktu katrā no CPV kodu 1.-3.grupā, un to, ka izpildītā līguma summa ir bijusi vismaz 50 000 EUR (piecdesmit tūkstoši *euro*), piemēram, iepriekš veiktās piegādes/pakalpojuma līgumu, darbu nodošanas – pieņemšanas aktu kopijas, finanšu dokumentus u.c. |
|  | Pretendents Līguma izpildē ir piesaistījis vai plāno piesaistīt speciālistus, kuri atbilst šādām prasībām:  1) vismaz viens speciālists, kurš ir ieguvis augstāko izglītību **ar radioelektronikas nozari** saistītā specialitātē, un kuram ir vismaz trīs gadu darba pieredze **gaismu inženiera** amatā, un ražotāja apliecinājums par tiesībām veikt piegādājamo produktu uzstādīšanu;  2) vismaz viens speciālists, kurš ir ieguvis augstāko izglītību **ar radioelektronikas nozari** saistītā specialitātē, un kuram ir vismaz trīs gadu darba pieredze **skaņu inženiera** amatā, un ražotāja apliecinājums par tiesībām veikt piegādājamo produktu uzstādīšanu;  3) vismaz viens speciālists, kurš ir ieguvis augstāko izglītību **ar radioelektronikas nozari** saistītā specialitātē, un kuram ir vismaz trīs gadu darba pieredze **ar digitālo video projekcijas tehnoloģiju uzstādīšanu, regulēšanu un uzturēšanu** saistītā amatā, un kuram ir ražotāja apliecinājums par tiesībām veikt piegādājamo produktu uzstādīšanu;  4) vismaz divi speciālisti, kuri ir ieguvuši augstāko izglītību **ar telekomunikāciju nozari** saistītā specialitātē, un kuriem ir vismaz trīs gadu darba pieredze ar piedāvātā ražotāja **bezvadu tīkla (WiFi) tehnoloģiju uzstādīšanu, regulēšanu un uzturēšanu** saistītā amatā, un kuram ir ražotāja apliecinājums (sertifikāts) par tiesībām veikt piegādājamo produktu uzstādīšanu;  5) vismaz divi speciālisti, kuri ir ieguvuši augstāko izglītību **ar telekomunikāciju nozari** saistītā specialitātē, un kuriem ir vismaz trīs gadu darba pieredze **ar piedāvātā ražotāja lokālā tīkla (LAN) tehnoloģiju uzstādīšanu, regulēšanu un uzturēšanu** saistītā amatā, un kuram ir ražotāja apliecinājums (sertifikāts) par tiesībām veikt piegādājamo produktu uzstādīšanu;  6) vismaz viens speciālists, kurš ir ieguvis augstāko izglītību **ar telekomunikāciju nozari** saistītā specialitātē, un kuram ir vismaz trīs gadu darba pieredze **ar datu tīkla arhitektūras plānošanu ieviešanu, uzstādīšanu, regulēšanu un uzturēšanu** saistītā amatā, un kuram ir ražotāja apliecinājums (sertifikāts) par tiesībām veikt piegādājamo produktu uzstādīšanu.  Ja pretendents ir personu apvienība, tad apvienības dalībniekiem atsevišķi vai visiem kopā jāizpilda šajā punktā noteiktās prasības. | Attiecībā uz speciālistiem, kurus pretendents ir piesaistījis vai plāno piesaistīt Līguma izpildē, pretendents iesniedz šādus dokumentus:   1. personu saraksts, kuras pretendents ir piesaistījis vai plāno piesaistīt pakalpojumu sniegšanā, norādot:    1. vārdu, uzvārdu, amatu;    2. iegūtās izglītības līmeni;    3. profesionālo kvalifikāciju;   2) speciālista/-u parakstīts CV;  3) speciālista/-u izglītību vai profesionālo kvalifikāciju apliecinošo dokumentu kopijas. |
|  | Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.  Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumā ir norādīta persona, kura pārstāv personu apvienību Konkursā, kā arī katras personas atbildības apjoms. | Pretendents pierāda Pasūtītājam, ka viņa rīcībā būs nepieciešamie resursi, iesniedzot apvienībā iekļauto personu parakstītu vienošanos vai sabiedrības līgumu (oriģināls vai apliecināta kopija) par sadarbību konkrētā līguma izpildei, kurā norādīts:   1. katras personas kompetences apjoms un veicamo darbu uzskaitījums Līguma izpildē; 2. apliecinājums, ka pretendents un persona, uz kuras finansiālajām iespējām tas balstās, būs solidāri atbildīgi par Līguma izpildi; 3. apliecinājums, ka pēc Līguma tiesību piešķiršanas un līdz Līguma noslēgšanai izveidotā personālsabiedrība tiks ierakstīta komercreģistrā.   Piegādātājs, kas pamatotu iemeslu dēļ nespēj iesniegt Pasūtītāja pieprasītos dokumentus, ir tiesīgs apliecināt savu saimniecisko vai finansiālo stāvokli ar jebkuriem citiem dokumentiem, ja pasūtītājs uzskata tos par piemērotiem. |

* 1. Atbilstoši PIL 49. pantam, Pasūtītājs pieņem Eiropas vienoto iepirkuma procedūras dokumentu, kas ir pieejams aizpildīšanai Eiropas komisijas tīmekļvietnē <http://espd.eis.gov.lv>, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.
  2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no Līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

1. **Tehniskā un finanšu piedāvājuma sagatavošanas prasības** 
   1. Tehnisko un finanšu piedāvājumu sagatavo saskaņā ar Nolikuma 2.pielikumu “Tehniskā specifikācija un pretendenta tehniskā un finanšu piedāvājuma forma” (turpmāk – Tehniskā specifikācija), ņemot vērā pievienotos Tehniskās specifikācijas pielikumus (Tehniskās specifikācijas pielikumi “Komunikāciju plāni”). Tehniskajā specifikācijā ir noteiktas tehniskās specifikācijas minimālās (obligātās) prasības.
   2. Pretendents kopā ar tehnisko piedāvājumu iesniedz ģenerālo Līguma izpildes aprakstu un laika plānu. Pretendents, kuram tiek piešķirtas Līguma slēgšanas tiesības, 10 (desmit) darbdienu laikā pēc Līguma noslēgšanas iesniedz Pasūtītājam detalizētu Līguma izpildes aprakstu (norādot Preču piegādes termiņus un katru nedēļu veicamo darbu veidus un apjomus) un kalendāro plānu.
   3. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajās specifikācijās.
   4. Ja Tehniskajā specifikācijā norādīts konkrēts Preču vai standarta nosaukums vai kāda cita norāde uz specifisku Preču izcelsmi, īpašu procesu, zīmolu, patentus vai specifisku preču veidu, pretendents var piedāvāt ekvivalentas Preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību.
   5. Ja Tehniskajā specifikācijā norādīts konkrēts materiāls vai standarta nosaukums vai kāda cita norāde uz specifisku materiāla izcelsmi, īpašu procesu, zīmolu vai veidu, tad pretendents piedāvājumā var piedāvāt un norādīt ekvivalentu materiālu vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina tehniskajā specifikācijā prasīto darbību. Pretendents, piedāvājot Tehniskajā specifikācijā paredzēto materiālu vai tehnoloģisko risinājumu ekvivalentus, attiecīgās pozīcijas marķē un pievieno piedāvājumam rakstisku pamatojumu, kas pierāda, ka attiecīgais materiāls vai tehnoloģiskais risinājums atzīstams par ekvivalentu tehniskajā specifikācijā norādītajam, izmantojot jebkādus atbilstošus līdzekļus, tai skaitā PIL 22. pantā minētos pierādījumus.
   6. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija, kā arī iesniegti piedāvāto preču paraugi, ja tie nepieciešami preču atbilstības novērtēšanai un pretendents ar tam pieejamiem dokumentiem nevar pasūtītājam pierādīt preču atbilstību.
   7. Pretendents sagatavo un iesniedz tehnisko piedāvājumu, kuram pievieno dokumentus, kas apstiprina piedāvājumā iekļauto preču un materiālu atbilstību Konkursa tehniskajā specifikācijā norādītajiem standartiem (piedāvāto preču tehnisko datu lapas un/vai norāde par attiecīgo informāciju piegādātāja web lapā) latviešu vai angļu valodā par preču funkcionalitāti un tehniskiem parametriem ar precīzi atzīmētām atbilstībām Tehniskās specifikācijas prasībām, norādot Tehniskajā specifikācijā lapaspusi, nodaļu, punktu, kurā tas meklējams, kā arī var norādīt tiešo saiti internetā.
   8. Piegādātājs pirms Preču piegādes, uzstādīšanas un inženierkomunikāciju tīkla infrastruktūras darbu veikšanas Pasūtījuma izpildes vietā saskaņo ar Pasūtītāju izpildes laiku un kārtību.
   9. Pretendents, iesniedzot tehnisko un finanšu piedāvājumu atbilstoši EIS e-konkursu apakšsistēmas šā iepirkuma sadaļā publicētajām veidlapām, aizpildot attiecīgas Microsoft Excel formas, apliecina piedāvātās preces atbilstību Tehniskajā specifikācijā noteiktajām prasībām. Pretendents nedrīkst veikt izmaiņas EIS šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
   10. Visas piedāvātās cenas aprēķina un norāda *euro* (EUR) bez pievienotās vērtības nodokļa (PVN).
   11. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Finanšu piedāvājumā skaitļu noapaļošanu veic, atstājot divus ciparus aiz komata.
   12. Pretendenta finanšu piedāvājumā norādītā Līgumcena ietver visas izmaksas, kas saistītas ar Preču piegādi, transportēšanu, uzstādīšanu, integrēšanu vienotā inženierkomunikāciju tīkla infrastruktūrā, garantiju nodrošināšanu un administrēšanu. Piedāvātajā cenā pretendents iekļauj: piedāvāto Konkursa priekšmetu vērtību; visus valsts un pašvaldību noteiktos nodokļus un nodevas, izņemot PVN; citas izmaksas, kas saistītas ar preces piegādi, uzstādīšanu un garantijas apkalpošanu, lai pretendents veiktu līguma izpildi. Pretendentam izmaksās jāiekļauj visi iespējamie riski, kas saistīti ar tirgus cenu svārstībām līguma izpildes laikā.
   13. Iepirkuma līgumcena netiks pārskatīta, ja, slēdzot Līgumu vai Līguma laikā, izrādīsies, ka pretendents cenā nav iekļāvis kādas no izmaksām kvalitatīvai Līguma izpildei, vai radīsies jebkādu iemeslu dēļ radīts sadārdzinājums. Pasūtītājs neveiks pretendenta papildu izdevumu, kas nebūs iekļauti finanšu piedāvājumā, apmaksu.
   14. Saskaņā ar PIL 41.panta vienpadsmitās daļas 1.punktu Pasūtītājs noraida pretendenta piedāvājumu Konkursā, ja pretendenta piedāvātā līgumcena pārsniedz Nolikuma 7.1.punktā norādīto Konkursa līgumcenu.
2. **Saistību izpildes nodrošinājumi**
   1. Saistību izpildes nodrošinājums (piedāvājumā nodrošinājums, avansa maksājuma nodrošinājums, Līguma izpildes nodrošinājums, garantijas laika nodrošinājums) bankas garantijas vai galvojuma apdrošināšana līguma (apdrošināšanas polises) (turpmāk – bankas garantija/apdrošinātāja galvojums) veidā ir kredītiestādes vai apdrošināšanas sabiedrības neatsaucama apņemšanās pēc Pasūtītāja kā bankas garantijas/apdrošinātāja galvojuma saņēmēja pirmā beznosacījumupieprasījuma maksāt Pasūtītājam naudas summu, kas nepārsniedz bankas garantijā/apdrošinātājā galvojumā noteikto summu, ja pretendents vai piegādātājs neizpilda savas saistības, kas noteiktas bankas garantijā/apdrošinātāja galvojumā.
   2. Bankas garantija/apdrošinātāja galvojumam ir jābūt spēkā arī gadījumā, ja pretendentam vai piegādātājam ir pasludināta maksātnespēja vai arī pretendents vai piegādātājs ir likvidēts.
   3. Saistību izpildes nodrošinājumu (avansa maksājuma nodrošinājuma, Līguma izpildes nodrošinājuma un garantijas laika nodrošinājuma) dokumentu saturam jāatbilst Līguma 3. pielikumam.
   4. Pretendents vai piegādātājs iesniedz Pasūtītājam bankas garantijas/apdrošinātāja galvojuma oriģinālu.
   5. Apdrošināšanas prēmijai jābūt samaksātai par visu polisē noteikto apdrošināšanas summu uz polises iesniegšanas brīdi. Polisei pievieno samaksu apliecinošu dokumentu.
   6. Līgumā noteiktās bankas garantijas/apdrošinātāja galvojumi, kā arī to grozījumi, pirms parakstīšanas ir rakstiski jāsaskaņo ar Pasūtītāju.
   7. Ja Līguma izpildes termiņš pārsniedz bankas garantijā/apdrošinātāja galvojumā norādīto termiņu, piegādātājs ne vēlāk kā 10 (desmit) darba dienas pirms sākotnējā bankas garantijas/apdrošinātāja galvojuma termiņa beigām iesniedz Pasūtītājam dokumentu, kas apliecina bankas garantijas/apdrošinātāja galvojuma termiņa pagarināšanu.
   8. Pretendents vienlaicīgi ar citiem Nolikumā paredzētajiem piedāvājuma dokumentiem iesniedz **piedāvājuma nodrošinājumu,** kas parakstīts ar drošu elektronisko parakstu, bankas garantijas vai galvojuma apdrošināšana līguma (apdrošināšanas polises) veidā.
   9. Piedāvājuma maksājuma nodrošinājuma apmērs ir **6000,00 EUR** (seši tūkstoši *euro* un 00 centi).
   10. Piedāvājuma nodrošinājums ir spēkā īsākajā no šādiem termiņiem, izņemot Nolikuma 15.11.punktā minēto gadījumu:
       1. līdz Līguma noslēgšanai;
       2. līdz 31.03.2022.
   11. Attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājums ir spēkā līdz dienai, kad tas iesniedz Līguma nodrošinājumu pēc Līguma noslēgšanas.
   12. Piedāvājuma nodrošinājuma garantija paredz tā devēja neatsaucamu apņemšanos apmaksāt garantijā minēto summu uz garantijas saņēmēja norādīto kontu pēc atbilstoša garantijas saņēmēja pieprasījuma gadījumos, ja:
       1. pretendents atsauc savu piedāvājumu, kamēr ir spēkā piedāvājuma nodrošinājuma garantija;
       2. pretendents, kura piedāvājums izraudzīts saskaņā ar piedāvājuma izvēles kritēriju, neparaksta Līgumu Pasūtītāja noteiktajā termiņā;
       3. pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam Līgumā paredzēto līguma nodrošinājumu.
   13. **Ja kā piedāvājuma nodrošinājums tiek iesniegta apdrošināšanas polise**, tai jāpievieno maksājumu apliecinošs dokuments (kopija) par apdrošināšanas prēmijas samaksu pilnā apmērā, un polisei jāatbilst šādiem papildus nosacījumiem:
       1. apdrošinātājs apņemas nekavējoties samaksāt Pasūtītājam pēc pirmā pieprasījuma pilnu piedāvājuma nodrošinājuma summu jebkurā no nolikuma 15.12.punkta apakšpunktos norādītajiem gadījumiem;
       2. Pasūtītājam nav jāpieprasa piedāvājuma nodrošinājuma summa no pretendenta pirms prasības iesniegšanas apdrošinātājam;
       3. polisei jābūt no pretendenta puses neatsaucamai;
       4. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
   14. **Ja kā piedāvājuma nodrošinājums tiek iesniegta bankas garantija**, tai jāatbilst šādiem papildu nosacījumiem:
       1. garantijai piemērojami Starptautiskās tirdzniecības palātas (*International Chamber of Commerce (ICC)*) izdotie Vienotie noteikumi par pieprasījuma garantijām *(“Uniform Rules for Demand Guaranties”, ICC Publication No.758*), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
       2. Pasūtītājam nav jāpieprasa piedāvājuma nodrošinājuma summa no pretendenta pirms pieprasījuma iesniegšanas garantijas devējam;
       3. bankas garantijai jābūt no pretendenta puses neatsaucamai.
   15. Ja piedāvājuma nodrošinājumu iesniedz piegādātāju apvienība, t.sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz piegādātāju apvienības pilnvarotā pārstāvja vārda.
   16. Piegādātājs 10 (desmit) darbdienu laikā pēc Līguma spēkā stāšanās iesniedz Pasūtītājam **avansa nodrošinājumu** bankas garantijas vai galvojuma apdrošināšanas līguma (apdrošināšanas polises) veidā.
   17. Avansa maksājuma nodrošinājuma apmērs ir 30% apmērā no Līgumcenas bez PVN.
   18. Piegādātājam ir tiesības mazināt avansa garantiju proporcionāli pieņemto Preču un pakalpojumu nominālvērtībai.
   19. Avansa maksājuma nodrošinājums ir spēkā īsākajā no šādiem termiņiem:
       1. līdz brīdim, kad Piegādātājam izmaksātā avansa maksājuma saistības pilnībā ir dzēstas atbilstoši pieņemto Preču un pakalpojumu nominālvērtībai;
       2. līdz brīdim, kad Piegādātājs ir atmaksājis Pasūtītājam saņemtā avansa maksājuma saistību atlikumu;
       3. 10 (desmit) darbdienas pēc Līguma beigu datuma.
   20. Avansa maksājuma nodrošinājums tiek izmantots, ja Piegādātājam ir izmaksāts avanss, bet Līgums tiek izbeigts un avansa maksājuma saistības nav pilnībā dzēstas.
   21. Piegādātājs 10 (desmit) darbdienu laikā pēc Līguma spēkā stāšanās iesniedz Pasūtītājam **Līguma izpildes nodrošinājumu** bankas garantijas vai galvojuma apdrošināšana līguma (apdrošināšanas polises) veidā.
   22. Līguma izpildes nodrošinājuma apmērs ir 10% apmērā no Līgumcenas bez PVN.
   23. Līguma izpildes maksājuma nodrošinājums ir spēkā visā Līguma izpildes laikā un vēl 10 (desmit) darbdienas pēc Līguma beigu datuma.
   24. Līguma izpildes nodrošinājums tiek izmantots, lai segtu Pasūtītāja prasījumus (zaudējumu, procentu, līgumsodu) pret Piegādātāju, kas rodas Līguma izpildes laikā vai tā izbeigšanas gadījumos.
   25. Vismaz 5 (piecas) darbdienas pirms Puses paraksta pieņemšanas – nodošanas aktu par Līguma galīgo izpildi Piegādātājs iesniedz Pasūtītājam **garantijas laika nodrošinājumu** bankas garantijas vai galvojuma apdrošināšana līguma (apdrošināšanas polises) veidā.
   26. Garantijas laika nodrošinājuma apmērs ir 2% apmērā no Līgumcenas bez PVN.
   27. Garantijas laika nodrošinājums ir spēkā īsākajā no šādiem termiņiem:
       1. 10 (desmit) darbdienas pēc Līguma 1.pielikumā norādītā Preces garantijas laika beigu datuma;
       2. 5 gadi un 10 (desmit) darbdienas pēc pieņemšanas – nodošanas akta par Līguma galīgo izpildi parakstīšanas.
   28. Garantijas laika nodrošinājums tiek izmantots, lai segtu Pasūtītāja prasījumus pret Piegādātāju par neizpildītām garantijas laika saistībām.
3. **Piedāvājumu izvērtēšanas kritēriji**
   1. Piedāvājuma izvērtēšanas kritērijs ir saimnieciski visizdevīgākais piedāvājums. Par saimnieciski visizdevīgāko piedāvājumu Komisija atzīs Nolikuma prasībām atbilstošu piedāvājumu ar viszemāko cenu (pretendenta norādīto kopējo līgumcenu EUR bez PVN).
   2. Ja pirms tam, kad pieņems lēmumu par Līguma slēgšanas tiesību piešķiršanu, tiks konstatēts, ka pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs līguma slēgšanas tiesību piešķirs pretendentam, kura pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, ir augstāks likviditātes kopējais koeficients (bilances postenis “Apgrozāmie līdzekļi kopā” dalīts ar bilances posteni “Īstermiņa kreditori kopā”). Ja pretendents ir personu apvienība, tad šis kritērijs attiecināms vienīgi attiecībā uz tādiem piegādātāju apvienības dalībniekiem, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi. Ja tādi ir vairāki, tad vērtē to likviditātes vidējo koeficientu.
   3. Gadījumā, ja joprojām vismaz divu piedāvājumu novērtējums ir vienāds, tiek veikta atklāta izloze par Līguma slēgšanas tiesību piešķiršanu, ievērojot šādu izlozes kārtību:
      1. atklātā izlozē piedalās vismaz trīs Komisijas locekļi un var piedalīties visi interesenti;
      2. izlozes gaitu protokolē;
      3. Līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde, ka līguma slēgšanas tiek piešķirtas.
4. **Pretendentu atlase, piedāvājumu atbilstības pārbaude un izvēle**
   1. Pretendentu atlasi un piedāvājumu atbilstības pārbaudi un izvēli Komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
   2. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
   3. Ja Komisija konstatē, ka atbilstoši PIL 42., 44., 45., 46.panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
   4. Komisija pārbaudi par PIL 42. panta pirmajā daļā un Starptautisko un Latvijas Republikas nacionālo sankciju likuma 11.1 pantā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas Līguma slēgšanas tiesības.
   5. Ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu vai apliecinātu kopiju.
   6. Komisija izslēdz pretendentu no dalības iepirkuma procedūrā, ja piedāvājums neatbilst nolikumā izvirzītajām prasībām.
   7. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
   8. Komisija atbilstoši PIL 53. pantā noteiktajai kārtībai izvērtē, vai pretendenta, kuram būtu piešķiramas Līguma slēgšanas tiesības, iesniegtais piedāvājums nav atzīstams par nepamatoti lētu.
   9. No piedāvājumiem, kas atbilst nolikumā noteiktajām prasībām, Komisija izvēlas saimnieciski izdevīgāko piedāvājumu saskaņā ar nolikuma 16.punktu.
   10. Ja pretendents, kurš atzīts par iepirkuma procedūras uzvarētāju, atsauc piedāvājumu, vai nenoslēdz Līgumu Pasūtītāja norādītajā termiņā, Komisija lemj par Līguma slēgšanas tiesību piešķiršanu pretendentam ar nākamo zemāko piedāvāto līgumcenu, vai iepirkuma procedūras pārtraukšanu.
5. **Līguma slēgšana:**
   1. Ar izraudzīto pretendentu tiks slēgts Līgums PIL 60. pantā noteiktajā kārtībā saskaņā ar nolikuma noteikumiem un nolikumam pievienoto Līguma projektu un ievērojot pretendenta piedāvājumu. Līguma nosacījumi, var tikt precizēti tiktāl, lai tie nebūtu pretrunā Līguma projekta nosacījumiem.
   2. Iesniedzot piedāvājumu, pretendents pilnībā akceptē Līguma projektu. Pretendenta iebildumi par nolikumam pievienotā Līguma projekta nosacījumiem jāizsaka piedāvājumu sagatavošanas laikā PIL noteiktajā kārtībā. Slēdzot Līgumu, iebildumi par Līguma projekta nosacījumiem netiek pieņemti.
   3. Pretendents nodrošina piedāvātās līgumcenas nemainīgumu Precēm visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
   4. Ja par iepirkuma procedūras uzvarētāju tiks atzīta personu apvienība, tai līdz Līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280.pantā noteiktajā kārtībā.
   5. Līgums stājas spēkā pēc abpusējas parakstīšanas un ir spēkā līdz abpusējai saistību izpildei.
6. **Personu datu aizsardzība**
   1. Personas datu apstrādes tiesiskais pamats un mērķis ir Konkursa ietvaros iesniegto piedāvājumu vērtēšana, kā arī Līguma noslēgšana, izpildes nodrošināšana un kontrole.
   2. Veicot fizisko personu datu savstarpēju nodošanu – pieņemšanu un apstrādi, kas nepieciešama Līguma izpildei, Pasūtītājs un pretendenti ir fizisko personu datu apstrādes pārziņi, kas ir atbildīgi par fizisko personu datu apstrādes nodrošināšanu saskaņā ar normatīviem aktiem.
   3. No Pasūtītāja puses pārzinis ir Rīgas pilsētas pašvaldība (Rīgas domes Izglītības, kultūras un sporta departaments, kontaktinformācija: adrese Krišjāņa Valdemāra iela 5, Rīga, LV-1010, e-pasts iksd@riga.lv, tālrunis 67026816; Pašvaldības kultūras iestāde “Ziemeļrīgas kultūras apvienība”, kontaktinformācija: adrese Ropažu iela 2, Rīga, LV-1039, e-pasts [vefkp@riga.lv](mailto:vefkp@riga.lv), tālrunis 67 181 635). Personas datu aizsardzības speciālists - Rīgas domes Datu aizsardzības un informācijas tehnoloģiju drošības centrs, adrese: Krišjāņa Valdemāra iela 5, Rīga, LV-1010, tālrunis 67012051.
7. **Pielikumi**

EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas:

1.pielikums “Pieteikums” (veidlapa) uz 4 lp.

2.pielikums “Tehniskā specifikācija un pretendenta tehniskā un finanšu piedāvājuma forma” Excel formātā, kā arī Tehniskās specifikācijas pielikumi “Komunikāciju plāni”.

3.pielikums “Apakšuzņēmēja apliecinājums” (veidlapa) uz 1 lp.

4.pielikums “Informācija par pretendenta profesionālo pieredzi” (veidlapa) uz 1 lp.

5.pielikums “Līguma projekts” uz 23 lp.

Iepirkuma komisijas priekšsēdētāja K.Graudumniece

Graudumniece 67026892

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883.4> [↑](#footnote-ref-1)
2. Ja pretendenta finanšu gads nesakrīt ar kalendāro gadu, prasība par finanšu apgrozījumu ir attiecināma un pretendents norāda pēdējā pilnā finanšu gada apgrozījumu. Ja pretendents (arī persona uz kuras iespējām pretendents balstās) ir dibināts vēlāk, tad finanšu apgrozījumam jāatbilst šai prasībai attiecīgi īsākajā laika periodā [↑](#footnote-ref-2)
3. Pretendenta pārskati gadi var atšķirties ņemot vērā pretendenta dibināšanas vai darbības laiku, tāpēc pretendenta finanšu apgrozījums ir jānorāda par 3 iepriekšējiem pārskata gadiem. [↑](#footnote-ref-3)